  Виталий Пронин Та шудонъёс нырысьсэ радъяськизы 2 ар талэсь азьло Москваын11-тӥ-17-тӥ шуркынмонэ Удмуртиын ортчозы калыккуспо Парадельфийской шудонъёс. Иже вуозы творчествоен вырись 2 сюрс пала инвалидъёс.Та шудонъёс туэ 2-тӥзэ гинэ ортчо ай - нырысьсэ радъяськизы 2 ар талэсь азьло Москваын. Соин ик Удмурт Элькун вылэ бадӟым оскон усе. Но сюлмаськыны номыр понна, верало Россиысь Парадельфийской комитетлэн кивалтӥсез Лидия Абрамова но «Паралис» фондлэн огез кивалтӥсез Наталья Крель.- Милемыз паймытӥз, макем ӟеч Удмуртия утьыны быгатэ калык культуразэ, ваньзэ сое адӟыны сӧсыр муртъёслы но луонлыкъёс кылдытэмын. «Доступной среда» пумысен кӧня ке шекъёс вань ке но, соосты тупатыны луэ, - пусйиз Лидия Абрамова.Быгатӥсь адямиос 8 ӧръя вожвылъяськозы: суредаськон, театр, цирк, эктон, чебер вераськон, крезьгур но мукет. Соослы ӧсъёссэс усьтозы Удмурт, Ӟуч театръёс, цирк но мукет юртъёс. Вераны кулэ, шудонъёсты меӵак эфирысь адӟыны луоз.Али котькуд улосвылын, кунын конкурсантъёс куспын вожвылъяськон мынэ, кин мыноз шудонъёсы. Дорамы лыктыны мылкыд каризы ни пӧртэм  кунъёсысь усточиос - Нидерландыысь, Германиысь, Болгариысь, Италиысь…Мария Векшина   